Обот Хобочой удаҕан обургу Сутаакы бөрөлүү Сундулуйа чускуутаан, Хардаҥ эһэлии Хатаннык часкыйан, Хааннааҕынан хаахтаан, Үөннээҕинэн үөгүлээн Симэһиннээҕинэн силлээн, Сэттэ харыс биилээх Дьиппэ өлүү сүллүгэһин Тэлээрдэн таһааран, Айыы кыыһын Туос хоҥоруутун туһулаан Таҥнары дапсыйан истэҕинэ, Дьып курдук оностубут Дьырыбына Дьырылыатта Кыыс бухатыыр онуоха Үөгүлүү түһэн баран Солотуу көмүс чохоччутунан Күн өттүнэн Күөйэ дапсылыйан Утары тоһуйан дуксуйарын кытта, Субай хааны улайдаабыт Удаҕан оботтоох сүллүгэһэ Хоолдьугунан тосту ыстанан, Тулламай угун эрэ тутан хаалла, Тимир тэрээгин элэмтэтэ Тэрээдийэн тиийэн, Арҕаа Араат таас чампарыгар Аһа бүппүт Алтан олгуй курдук Таҥнары лаҥкынаан түстэ.
Обот Хобочой удаганка Волком голодным Протяжно завывая, Медведем матёрым Свирепо рыча, Кровью харкая, Сукровицей плеваясь, Червями изрыгая, Дубину смертоносную С лезвием в семь пядей Стремительно выхватив, На переносицу направив, Девушки Айыы Ударить хотела было. Ладно одетая Девушка-богатырь Джырыбына Джырылыатта С воплем громким Колотушку золочёную, С солнечной стороны Противницу опережая Напротив подставила. Крови алой напившаяся, Удаганки дубина кровожадная В перешейке переломалась, Короткая рукоять одна осталась. Железяка дубины Покатилась-повертелась, Горы Арат западной Как пустой Большой котёл медный На подножье каменное ударилась.